Official Journal C 066 , 02/03/1998 P. 0025 - 0035



Notifika tal-Kummissjoni fuq il-kalkolazzjoni ta' valur tal-bejgħ skond ir-Regolament tal-Kunsill (KEE) Nru 4064/89 fuq il-kontroll tal-konċentrazzjonijiet bejn l-impriżi (98/K 66/04) (Test b'relevanza għaż-ŻEE) I. DETERMINAZZJONI TA' VALUR TAL-BEJGĦ BIL-"KONTIJIET" 1. Valur tal-bejgħ bħala riflessjoni ta' attività kummerċjali 1.1. Il-kunċett ta'valur tal-bejgħ 1.2. Attivitajiet ordinarji 2. Valur tal-bejgħ "nett" 2.1. It-tnaqqis ta' ribassi u taxxi 2.2. It-tnaqqis ta' valur tal-begħ "intern" 3. Varjazzjoni ta' regoli ta' kalkolazzjoni ta' valur tal-bejgħ għal tipi differenti ta' operazzjonijiet 3.1. Ir-regola ġenerali 3.2. L-akwist ta' partijiet minn kumpanniji 3.3. Operazzjonijiet kazwali 3.4. Valur tal-bejgħ ta' gruppi 3.5. Il-valur tal-bejgħ ta' kumpanniji ta' l-Istat II. ALLOKAZZJONI GEOGRAFIKA TA' VALUR TAL-BEJGĦ 1. Regola ġenerali 2. Konverżjoni ta'valur tal-bejgħ f'ECU III. ISTUTUZZJONIJIET TA' KREDITU U OĦRAJN U IMPRIŻI TA' L-ASSIGURAZZJONI 1. Definizzjonijiet 2. Kalkolazzjoni ta' valur tal-bejgħ 1. L-iskop ta' din in-Notifika huwa illi tespandi fuq it-test ta' l-Artikoli 1 u 5 tar-Regolament tal-Kunsill (KEE) Nru 4064/89 [1] kif inhu emendat l-aħħar mir-Regolament tal-Kunsill (KE) Nru 1310/97 [2] (hawnhekk iżjed ‘il quddiem msejjaħ ‘ir-Regolament ta' l-Għaqda), u sabiesx tiċċara ċerti kwistjonijiet prattiċi u ta' proċedura li qajmu xi dubju jew diffikulta. 2. Din in-Notifika hija bbażata fuq l-esperjenza miksuba mill-Kummissjoni meta tapplika r-Regolament ta' L-Għaqda sa llum. Il-prinċipji li tqiegħed għandhom jiġu segwiti u żviluppati aktar mill-prattika tal-Kummissjoni f'każijiet individwali. Din in-Notifika tissostitwixxi n-Notifika fuq il-kalkolazzjoni ta' valur tal-bejgħ [3]. 3. Ir-Regolament ta' l-Għaqda għandu prova doppja għall-ġurisdizzjoni tal-Kummissjoni. L-ewwel prova hija li t-transazzjoni għandha tkun konċentrazzjoni fi sens ta' l-Artikolu 3 [4]. It-tieni prova tinkludi skaluni ta' valur tal-bejgħ li jinsabu fl-Artikolu 1 u mmirati biex jidentifikaw dawk it-transazzjonijiet li għandhom impatt fuq il-Kommunità u jistgħu jiġu meqjusa bħala interessi tal-Kommunità. L-iskaluna hija użata bħala prokura għar-riżorsi ekonomiċi li huma kkonbinati f'konċentrazzjoni, u hija allokata ġeografikment sabiex tirrifletti d-distribuzzjoni ġeografika ta' dawk ir-riżorsi. Żewġ settijiet ta' skaluni huma stabbiliti fl-Artikolu 1, fil-paragrafu 2 u fil-paragrafu 3 rispettivament. L-Artikolu 1(2) jqiegħed l-iskaluni li jridu jiġu ċċekkjati sabiex jiġi stabbilit jekk it-transazzjoni għandhiex dimensjoni Kommunitarja. F'dan ir-rigward, l-iskaluna tal-valur ta' bejgħ globali hija intiża sabiex tkejjel id-dimensjoni tal-impriżi konċernati kollha; l-iskaluna tal-valur ta' bejgħ tal-Kommunità tipprova tiddetermina jekk il-konċentrazzjoni tinvolvix livell minimu ta' attivitajiet fil-Kommunità; u r-regola taż-żewġ terzi timmira sabiex teskludi transazzjonijiet purament domestiċi mill-ġurisdizzjoni tal-Kommunità L-Artikolu 1(3) għandu jiġi applikat biss fil-każ illi l-skaluni stabbiliti fl-Artikolu 1(2) mhumiex rispettati. Dan it-tieni sett ta' skaluni huwa ddesinjat sabiex jittakilja dawk it-transazzjonijiet li mhumiex biżżejjed biex jottjenu id-dimensjoni Kommunitarja skond l-Artikolu 1(2), imma li jkun hemm bżonn li jiġu notifikati skond ir-regoli tal-kompetizzjoni nazzjonali f'mhux inqas minn tlett Stati Membri (l'hekk imsejjħa "notifiki multipli"). Għal dan il-għan, l-Artikolu 1(3) jipprovdi għal skaluni tal-valur ta' bejgħ aktar baxxi, kemm globali kif ukoll Kommunitarji, sabiex jiġu ottenuti mill-impriżi konċernati. Konċentrazzjoni għandha dimensjoni Kommunitarja jekk dawn l-iskaluni aktar baxxi huma rispettati u l-impriżi konċernati jottjenu flimkien u individwalment livell minimu ta' attivitajiet f'mhux inqas minn tlett Stati Membri. L-Artikolu 1(3) jikkontjeni ukoll ir-regola taż-żewġ terzi simili ta' dik ta' l-Artikolu 1(2), li timmira sabiex tidentifika dawk it-transazzjonijiet purament domestiċi. 4. L-Iskaluni fihom infushom huma ddisinjati biex jistabbilixxu ġurisdizzjoni u mhux biex jassessjaw il-posizzjoni fis-suq tal-partijiet tal-konċentrazzjoni jew l-impatt ta' l-operazzjoni. Billi jagħmlu dan huma jinkludu il-valur ta' bejgħ derivat minn l-oqsma kollha ta' attività tal-partijiet u mhux biss dawk direttament involuti fil-konċentrazzjoni, u għalhekk anke r-riżorsi dedikati tali attivitajiet. L-Artikolu 1 tar-Regolament ta' L-Għaqda jpoġġi skaluni sabiex jiġu użati għad-determinazzjoni ta' konċentrazzjoni b'dimensjoni Kommunitarja, filwaqt illi l-Artikolu 5 jispjega kif il-valur ta' bejgħ għandu jiġi kkolkolat. 5. Il-fatt illi l-iskaluni ta' l-Artikolu 1 tar-Regolament ta' l-Għaqda huma purament kwantitattivi peres illi huma bbażati fuq il-kalkolazzjoni tal-valur ta' bejgħ biss minflok fuq is-sehem tas-suq jew kriteri oħra, juri illi l-għan tagħhom huwa li jipprovdi mekkanismu sempliċi u oġġettiv li jista' jiġi mmaniġjat mill-kumpaniji involuti f'għaqda sabiex jiddeterminaw jekk it-transazzjoni tagħhom għandiex dimensjoni Kommunitarja, u għalhekk notifikabbli. 6. Il-kwistjoni deċiżiva għall-Artikolu 1 tar-Regolament ta' l-Għaqda hija li tkejjel is-saħħa ekonomika ta' l-impriżi konċernati kif riflessa fil-figuri rispettivi tal-valur ta' bejgħ tagħhom, mingħajr ma tagħti kas is-settur fejn tali valur ta' bejgħ kien ottenut u jekk dawk is-setturi humiex ser ikunu affettwati mit-transazzjoni involuta. Ir-Regolament ta' l-Għaqda għalhekk ta priorità lid-determinazzjoni tar-riżorsi ekonomiċi u finanzjarji komplessivi li qiegħdin jiġu kkombinati permezz ta' l-għaqda sabiex jiġi deċiż jekk din ta' l-aħħar hijiex fl-interess Kommunitarju. 7. F'dan il-kuntest huwa ċar illi l-valur ta' bejgħ għandu jirrifletti preċiżament is-saħħa ekonomika ta' l-impriżi involuti fi transazzjoni. Dan huwa l-għan tar-regoli fl-Artikolu 5 tar-Regolament ta' l-Għaqda u li huma ddesinjati sabiex jiżguraw illi l-figuri riżultanti huma verament rappresentattivi tar-realtà ekonomika. 8. L-interpretazzjoni tal-Kummissjoni ta' l-Artikoli 1 u 5 rigward il-kalkolazzjoni tal-valur ta' bejgħ hija mingħajr preġudizzju għall-interpretazzjoni li tista' tkun mogħtija mill-Qorti tal-Ġustizzja jew il-Qorti ta' Prim Istanza tal-Komunitajiet Ewropej. I. IL-KALKOLAZZJONI TAL-KONTIJIET TAL-VALUR TA' BEJGĦ 1. Valur tal-bejgħ bħala riflessjoni ta' attività 1.1. il-kunċett ta' valur ta' bejgħ 9. Il-kunċett tal-valur ta' bejgħ kif użat fl-Artikolu 5 tar-Regolament ta' l-Għaqda jirreferi espliċitament għall-"ammonti derivati mill-bejgħ ta' prodotti u l-provvista ta' servizzi". II. Il-bejgħ, rifless mill-attivitajiet tal-impriża, huwa l-kriterju essenzali biex jiġi kkalkolat il-valur tal-bejgħ, kemm għall-prodotti kif ukoll għall-provvista tas-servizzi. "Ammonti derivati mill-bejgħ" ġeneralment tidher fil-kontijiet tal-kumpanija taħt l-intestatura "bejgħ". 10. Fil-każ tal-prodotti, il-valur ta' bejgħ jista' jkun determinat mingħajr diffikultà, billi kull att kummerċjali li jinvolvi it-trasferiment ta' properjetà jkun identifikat. 11. Fil-każ ta' servizzi, il-fatturi li għandu jittieħed akkont tagħhom fil-kalkolazzjoni tal-valur ta' bejgħ huma aktar komplessi, peres ill l-att kummerċjali jinvolvi trasferiment ta' "valur". 12. Ġeneralment, il-metodu biex ikun ikkalkolat il-valur tal-bejgħ fil-każ tas-servizzi mhuwiex differenti minn dak użat fil-każ tal-prodotti: Il-Kummissjoni tieħu in konsiderazzjoni l-ammont totali ta' bejgħ. Fejn is-servizz provdut huwa mibjugħ direttament minn min jipprovdi lill-konsumatur, il-valur ta' bejgħ ta' l-impriża kkonċernata jikkonsisti mill-ammont ta' bejgħ totali għall-provvista tas-servizzi fl-aħħar sena finanzjarja. 13. Minħabba l-komplessità tas-settur tas-servizi, jista' jkun hemm il-bżonn li dan il-prinċipju ġenerali jkun addattat għall-kondizzjonijiet speċifiċi tas-servizz provdut Għalhekk, f'ċerti setturi ta' attività (bħat-turiżmu u r-riklamar), is-servizz jista' jinbiegħ permezz ta' intermedjarju. Minħabba d-diversità ta' dawn is-setturi, jista' jkun hemm sitwazzjonijiet differenti. Per eżempju, il-valur ta' bejgħ ta' impriża li toffri s-servizzi u li taġixxi bħala intermedjarju jista' jikkonsisti biss mill-ammont ta' kommissjonijiet li tirċievi. 14. Bl-istess mod, f'numru ta' oqsma bħal kreditu, servizzi finanzjarji u assigurazzjoni, jkun hemm problemi tekniċi fil-kalkolazzjoni tal-valur ta' bejgħ li huma esposti f'Taqsima III. 1.2. Attivitajiet ordinarji 15. L-Artikolu 5(1) jistabbilixxi li l-ammonti li għandhom jiġu inklużi fil-kalkolazzjoni tal-valur ta' bejgħ jrid jikkorespondi mal-"attivitajiet ordinarji' ta' l-impriżi konċernati." 16. Rigward l-għajnuna mogħtija lill-impriżi minn korpi pubbliċi, kull għajnuna li tikkorrespondi ma' waħda mill-attivitajiet ordinarji ta' impriża għandha tiġi inkluża fil-kalkolazzjoni tal-valur ta' bejgħ jekk l-impriża nnifisha hija l-benefiċarja minn din l-għanjnuna u jekk din ta' l-aħħar hija direttament konnessa mal-bejgħ tal-prodotti u l-provvista tas-servizzi mill-impriża u hija għalhekk riflessa fil-prezz [5]. Per eżempju, l-għajnuna għal konsum ta' prodott tħalli lill-manifattur ibigħ bi prezz għola minn dak effettivament mħallas mill-konsumaturi. 17. Rigward is-servizzi, il-Kummissjoni tħares lejn l-attiviajiet ordinarji ta' impriża u li huma involuti fl-istabbiliment tar-riżorsi li hemm bżonn għall-provvediment tas-servizz. Fid-Deċiżjoni tagħha tal-każ Accor/Wagons-Lits [6], il-Kummissjoni ddeċidiet li tieħu in konsiderazzjoni l-punt "prodotti oħra operattivi" inkluż fil-kont ta' qligħ u telf ta' Wagon-Lits. Il-Kummissjoni kkonsidrat illi l-komponenti l-oħra ta' dan il-punt li kienu jinkludu ċertu introjtu mill-attivitajiet ta' kiri ta' karozzi kienua derivati mill-bejgħ ta' prodotti u l-provvista ta' servizzi minn Wagon-Lits u kienu parti mill-attivitajiet ordinarji. 2. Valur tal-bejgħ "nett" 18. Il-valur tal-bejgħ li għandu jittieħed akkont tiegħu huwa l-valur tal-bejgħ "nett", wara t-tnaqqis ta' numru ta' komponenti speċifikati fir-Regolament. Il-Kummissjoni timmira illi taġġusta l-valur tal-bejgħ b'tali mod illi tkun tista' tiddeċiedi fuq il-proprja piż ekonomiku ta' l-impriża. 2.1. It-tnaqqis ta' ribassi u taxxi 19. L-Artikolu 5(1) jipprovdi għat-"tnaqqis ta' ribassi tal-bejgħ u tat-taxxa tal-valur miżjud u taxxi oħra relatati mal-valur tal-bejgħ". It-tnaqqis għalhekk jirreferi għall-komponenti tal-kummerċ (ribassi tal-bejgħ) u komponenti tat-taxxi (taxxa tal-valur miżjud u taxxi oħra direttament relatati mal-vaulr tal-bejgħ). 20. "Ribassi tal-bejgħ" tfisser ir-ribassi u l-iskonti kollha li huma mogħtija mill-impriżi waqt in-negozju tagħhom mal-konsomaturi u li għandhom influenza diretta fuq l-ammont ta' bejgħ. 21. Rigward it-tnaqqis ta' taxxi, ir-Regolament ta' l-Għaqda jirreferi għall VAT u "taxxi oħra direttament relatati mal-valur ta' bejgħ". Rigward il-VAT, ġeneralment it-tnaqqis ma jponix problemi. Il-kunċett ta' taxxi relatati direttment mal-valur tal-bejgħ' huwa referenza ċara għat-tassazzjoni indiretta għaliex huwa direttament konness mal-valur tal-bejgħ, bħal per eżempju, taxxi fuq xorb alkoħoliku. 2.2. It-tnaqqis tal-valur tal-bejgħ "intern" 22. L-ewwel sub-paragrafu ta' l-Artikolu 5(1) jistabbilixxi illi ‘l-valur tal-bejgħ komplessiv ta' l-impriża kkonċernata ma jinkludix il-bejgħ ta' prodotti u l-provvista tas-servizzi bejn l-impriżi tal-paragrafu 4', jiġifieri dawk illi għandhom konnessjonijiet ma' l-impriżi kkonċernati (essenzalment kumpanniji parent jew is-sussidjarji tagħhom). 23. L-għan huwa li jiġu esklużi l-profitti tan-negozjar fi ħdan grupp sabiex jittieħed in konsiderazzjoni l-proprja piż ekonomiku ta' kull entità. Għalhekk ‘l-ammont' ikkonsidrat mir-Regolament ta' l-Għaqda jirrifletti biss it-transazzjonijiet li jsiru bejn gruppi ta' impriżi u terzi persuni. 3. L-aġġustar tar-regoli ta' l-ikkalkolar tal-valur tal-bejgħ għal tipi differenti ta' operazzjonijiet 3.1. Ir-regola ġenerali 24. Skond l-Artikolu 5(1) tar-Regolament ta' l-Għaqda, il-valur tal-bejgħ komplessiv jinkludi l-ammonti derivati mill-bejgħ tal-prodotti u l-provvista tas-servizzi mill-impriżi konċernati fis-sena finazjarja ta' qabel. Il-prinċipju bażiku huwa għalhekk illi għal kull impriża konċernata, il-valur tal-bejgħ li għandu jiġi kkonsidrat huwa l-valur tal-bejgħ ta' l-eqreb sena finanzjarja sal-ġurnata tat-transazzjoni. 25. Din id-disposizzjoni turi li peres li mhux soltu li jkun hemm kontijiet reveduti u vverifikati tas-sena li tispiċċa il-ġurnata ta' qabel dik tat-transazzjoni, l-eqreb rapresentazzjoni ta' sena sħiħa ta' attività tal-kumpannija in kwistjoni hija dik mogħtija mill-figuri tal-valur tal-bejgħ tas-sena finanzjarja l-aktar reċenti. 26. Il-Kummissjoni tara li tibbaża ruhħa fuq il-figuri disponibbli li huma l-aktar preċiżi u affidabbli. Għalhekk bħala regola ġenerali, il-Kummissjoni tirreferi għall-kontijiet reveduti u vverifikati u oħrajn definittivi. Madankollu, f'każijiet fejn huma osservati l-akbar differenzi bejn l-istandards tal-kontijiet tal-Kommunità u dawk ta' pajjiżi li mhumiex membri, il-Kummissjoni tista' tqis li jkun neċċessarju biex dawk il-kontijiet jerġgħu isiru skond l-istandards tal-valur tal-bejgħ tal-Kommunità. Il-Kummissjoni hija, f'kwalunkwe każ, riluttanti biex tistrieħ fuq kontijiet ta' l-immaneġjar jew forom oħra ta' kontijiet proviżjonali ħlief f'ċirkostanzi straordinarji (ara l-paragrafu li ġej). Billi konċentrazzjoni sseħħ fl-ewwel xhur tas-sena u l-kontijiet reveduti u vverifikati għadhom m'humiex disponibbli għas-sena finanzjarja l-aktar reċenti, il-figuri li jrid jitteiħed akkont tagħhom huma dawk li jirrelataw mas-sena preċedenti. Billi hemm diverġenza kbira bejn iż-żewġ settijiet ta' kontijiet, u partikolarment, meta l-figuri abbozzati finali għas-snin l-aktar reċenti huma disponibbli, il-Kummissjoni tista' tiddeċiedi li tikkonsidra dawk il-figuri abbozzati. 27. Minkejja l-paragrafu 26, dejjem għandu jsir aġġustament sabiex jinżam kont ta' l-akkwisti u d-divestimenti sussegwenti għad-data tal-kontijiet reveduti u vverifiċati. Dan huwa neċċessarju biex jiġu identifikati l-proprja riżorsi li qegħdin jiġu kkonċentrati. Għalhekk jekk kumpanija tiddisponi minn parti minn negozju tagħha qabel ma jiġi ffirmat il-ftehim finali, jew tiġi mħabbra l-offerta pubblika jew l'akwist ta' interess ta' kontroll li jwassal għal konċentrazzjoni, u billi tali divestiment huwa pre-kondizzjoni għall-operazzjoni [7], il-parti tal-valur tal-bejgħ li għandha tiġi attribwita għal dik il-parti tan-negozju għandha tiġi mnaqqsa mill-valur tal-bejgħ tal-parti notifikanti kif muri fil-kontijiet li ġew riveduti u vverrifikati l-aħħar. Kuntrarjament, il-valur tal-bejgħ li għandu jiġi attribwit lill-assi kkontrollati sussegwentement għall-preparazzjoni tal-kontijiet li kienu reveduti u vverifikati reċentement, għandu jiġi miżjud mal-valur tal-bejgħ ta' kumpanija għal skopijiet ta' notifika. 28. Fatturi oħra li jistgħu jaffettwaw il-valur tal-bejgħ fuq bażi temporanja bħal tnaqqis fl-ordnijiet għall-prodott jew tnaqqis fil-proċess ta' produzzjoni fil-perijodu ta' qabel it-transazzjoni għandu jkun injorat għall-iskopijiet tal-kalkolazzjoni tal-valur tal-bejgħ. M'għandux ikun hemm aġġustament sabiex jiġu inkorporati l-kontijiet definittivi. 29. Rigward l-allokazzjoni ġeografika tal-valur tal-bejgħ, peres illi l-kontijiet reveduti mhux dejjem jipprovdu t-tip ta' tqassim ġeografiku rikjest mir-Regolament ta' l-Għaqda, il-Kummissjoni tibbaża ruħha fuq l-aħjar figuri pprovduti mill-kumpaniji skond id-disposizzjonijiet ta' l-Artikolu 5(1) tar-Regolament ta' l-Għaqda (ara Taqsima II.1). 3.2. L-Akwist ta' partijiet ta' kumpaniji. 30. L-Artikolu 5(2) tar-Regolament ta' l-Għaqda jipprovdi li "billi l-konċentrazzjoni tikkonsisti fl-akwist ta' partijiet ta' waħda jew aktar impriżi, kemm jekk huma jew m'humiex kostitwiti bħala entitajiet legali, il-valur tal-bejgħ li għandu x'jaqsam mal-partijiet li huma suġġetti għat-transazzjoni biss għandhom jittieħdu in konsiderazzjoni f'rigward il-venditur u l-vendituri." 31. Din id-disposizzjoni tistabbilixxi illi fejn il-kompratur ma jixtrix il-grupp kollu, imma biss wieħed jew parti min-negozju, kemm jekk huwa kkostitwit bħala sussisjarju jew le, il-valur tal-bejgħ tal-parti akwistata biss għandu jiġi inkluż fil-kalkolazzjoni tal-valur tal-bejgħ. Fil-fatt, għalkemm f'termini legali l-venditur kollu kemm hu (inkluż is-sussidjarji) huwa parti essenzali għat-transazzjoni peres illi l-ftehim ta' bejgħ u xiri ma jistgħax jkun konkluż mingħajru, huwa m'għandux rwol kemm-il darba l-ftehim ġie implimentat. L-impatt tat-transazzjoni fuq is-suq jiddependi biss fuq il-kombinazzjoni tar-riżorsi ekonomiċi u finanzjarji li huma suġġetti għal trasferiment ta' proprjetà ma' dawk tal-kompratur, u mhux fuq in-negozju li jifdal tal-venditur li jibqa' indipendenti. 3.3. Staggered operations 32. Xi drabi ċerti transazzjonijiet suċċessivi huma biss passi individwali fi ħdan strateġija aktar wiesgħa bejn l-istess partijiet. Meta wieħed jikkonsidra kull transazzjoni weħidha jimplika li qiegħed jinjora r-realtà ekonomika, anke jekk dan jagħmlu sabiex jiddetermina l-ġurisdizzjoni biss. Fl-istess ħin, billi ftit minn dawn l-istaggered operations jistgħu ikunu ddesinjati b'dan il-mod sabiex jakkomodaw il-bżonnijiet tal-partijiet, oħrajn jistgħu ikunu strutturati b'dan il-mod sabiex jevitaw l-applikazzjoni tar-Regolament ta' l-Għaqda. 33. Ir-Regolament ta' l-Għaqda jipprovdi għal dawn ix-xenarji fl-Artikolu 5(2), fit-tieni sub-paragrafu, illi jipprovdi li "żewġ jew aktar transazzjonijiet fi ħdan it-tifsira ta' l-ewwel sub-paragrafu li jseħħu fi żmien il-perijodu ta' sentejn bejn l-istess persuni jew impriżi għandhom jkunu ttrattati bħala konċentrazzjoni waħda mid-data ta' l-aħħar transazzjoni." 34. F'termini prattiċi, din id-disposizzjoni tfisser illi jekk kumpanija A tixri u takwista sussidjarja ta' kumpanija B li tirrapresenta 50 % ta' l-attività globali ta' B u sena wara takwista s-sussidjarja l-oħra (il-50 % li jibqa' ta' B), iż-żewġ transazzjonijiet huma ikkonsidrati bħala waħda. Jekk kull sussidjarja kisbet valur tal-bejgħ ta' 200 miljun ECU biss fil-Kummunità, l-ewwel transazzjoni ma tkunx notifikabbli sakemm l-operazzjoni ssodisfat il-kondizzjonijiet stabbiliti fl-Artikolu 1(3). Madankollu, peres illi t-tieni transazzjoni sseħħ fiż-żmien il-perijidu ta' sentejn, it-tnejn għandhom jiġu notifikati bħala transazzjoni waħda meta sseħħ it-tieni transazzjoni. 35. L-importanza tad-disposizzjoni hija illi transazzjonijiet preċedenti (fi żmien sentejn) isiru notifikabbli mat-transazzjoni l-aktar reċenti hekk kif l-iskaluni huma sodissfatti kumulattivament. 3.4. Il-valur tal-bejgħ ta' gruppi 36. Meta impriża kkonċernata f'konċentrazzjoni fi ħdan it-tifsira ta' l-Artikolu 1 tar-Regolament ta' l-Għaqda [8] jappartjeni lil grupp, il-valur tal-bejgħ tal-grupp kollu kemm hu għandu jittieħed in konsiderazzjoni sabiex jiġi determinat jekk l-iskaluni ġewx sodissfatti.. L-iskop huwa li jinqabad il-volum totali tar-riżorsi ekonomiċi li qegħdin jiġu kkombinati permezz ta' l-operazzjoni. 37. Ir-Regolament ta' l-Għaqda ma jiddefinixxix il-kunċett ta' grupp f'termini astratti imma jiffoka fuq jekk il-kumpaniji għandhomx id-dritt jimmaniġjaw l-affarijiet ta' l-impriża bħala l-bażi ta' paragun sabiex jiddeterminaw liema mill-kumpaniji li għandhom xi konnessjonijiet diretti jew indiretti ma' impriża kkonċernata għandhom jiġu kkonsidrati bħala parti mill-grupp tagħha. 38. L-Artikolu 5(4) Tar-Regolament ta' l-Għaqda jipprovdi dan li ġej: "Mingħajr preġudizzju għall-paragrafu 2 (l-akwist ta' partijiet), il-valur ta' bejgħ globali ta' impriża konċernata skond it-tifsira ta' l-Artikolu 1(2) u (3) għandu jiġi kkalkolat billi jingħaddu flimkien il-valuri tal-bejgħ rispettivi ta' dawn li ġejjin: (a) l-impriża kkonċernata; (b) dawk l-impriżi fejn l-impriża kkonċernata direttament jew indirettment: - għandha aktar min-nofs il-kapital u l-assi tan-negozju, jew - għandha l-poter li teżerċita aktar min-nofs id-drittijiet tal-vot, jew - għandha l-poter li tappunta aktar min-nofs il-membri tal-bord tal-vigilanza, l-bord amministrattiv jew korpi li jirrapresentaw legalment l-impriżi, jew - għandha d-dritt li timmaniġja l-affarijiet ta' l-impriża; (ċ) dawk l-impriżi li f'impriża konċernata għandhom d-drittijiet u l-poteri msemmija f'(b); (d) dawk l-impriżi li għandhom l-impriża konċernata kif imsemmi f'(ċ), għandha d-drittijiet u l-poteri msemmija f'(b); (e) dawk l-impriżi fejn tnejn jew aktar impriżi kif spjegat f'(a) u (d) kunġuntament għandhom id-drittijiet u l-poteri msemmija f'(b).'" Dan ifisser illi l-valur tal-bejgħ tal-kumpanija direttament involuta fit-transazzjoni (punt (a)) għandu jinkludi is-sussidjarji tagħha, il-parent companies tagħha, u s-sussidjarji l-oħrajn tal-parent companies tagħha (punt (d)) u kull impriża oħra kkontrollata konġuntament minn żewġ jew aktar mill-kumpaniji li tappartjeni lill-grupp (punt (e)). Dan li ġej huwa eżempju grafiku: L-impriża konċernata u l-grupp tagħha: +++++ TIFF +++++ a: L-impriża konċernata b: Is-sussidjarji, u s-sussidjarji proprji tagħhom (b1 u b2) c: Il-parent companies u l-proprja parent companies tagħhom (ċ1) d: Sussidjarji oħrajn tal-parent companies ta' l-impriża kkonċernata e: Kumpanniji konġuntament ikkontrollati minn tnejn (jew aktar) kumpanniji tal-grupp Nota: Dawn l-ittri jikkorrespondu mal-punti relevanti ta' l-Artikolu 5(4). Diversi osservazzjonijiet jistgħu joħorġu minn din it-tabella: 1. Sakemm it-test ta' kontroll ta' punt (b) huwa milħuq, il-valur tal-bejgħ kollu tas-sussidjarja in kwistjoni għandu jiġi kkonsidrat irrispettivament mill-proprja pussess ta' l-ishma tal-kumpannija li qiegħda tikkontrolla. Fl-eżempju, il-valur tal-bejgħ kollu tat-tlett sussidjarji (msejjħin b) ta' l-impriża kkonċernata (a) huwa inkluż. 2. Meta xi waħda mill-kumpanniji minn dawk identifikati li jappartjenu lill-grupp tikkontrolla l-oħrajn ukoll, dawn għandhom ikunu inkorporati fil-kalkolu ukoll. Fl-eżempju, waħda mis-sussidjarji ta' a (msejjħa b) għandha s-sussidjarji proprji tagħha b1 u b2. 3. Meta żewġ jew aktar kumpanniji konġuntament jikkontrollaw l-impriża kkonċernata (a), fis-sens li hemm bżonn tal-ftehim ta' bejniethom sabiex jiġu mmaniġjati l-affarijiet ta' l-impriża, il-valur tal-bejgħ tagħhom kollha għandu jiġi inkluż [9]. Fl-eżempju, iż-zewġ parent companies (ċ) ta' l-impriza kkonċernata (a) jkunu kkonsidrati flimkien mal-parent company tagħhom stess (ċ1 fl-eżempju). Għalkemm ir-Regolament ta' l-Għaqda ma jsemmix espliċitament din ir-regola, dawk il-każijiet fejn l-impriża kkonċernata hija filfatt joint venture, huwa inferit mit-test ta' l-Artikolu 5(4)(ċ), li juża l-plural meta jirreferi għal parent companies. Din l-interpretazzjoni kienet dejjem użata mill-Kummissjoni. 4. Kull bejgħ bejn il-gruppi għandu jiġi mnaqqas mill-valur tal-bejgħ tal-grupp (ara paragrafu 22). 39. Ir-Regolament ta' l-Għaqda jittratta ukoll max-xenarju speċifiku fejn żewġ jew aktar impriżi kkonċernatifi transazzjoni jeżerċitaw kontroll konġunt fuq kumpannija oħra. Skond il-punt (a) ta' l-Artikolu 5(5), il-valur tal-bejgħ li jirrisulta mill-bejgħ tal-prodotti jew tal-provvista tas-servizzi bejn il-joint venture u kull waħda mill-impriżi kkonċernati jew kwalunkwe kumpannija oħra li għandha konnessjonijiet ma' waħda minnhom fis-sens ta' l-Artikolu 5(4) għandu jiġi eskluż. L-iskop ta' tali regola huwa sabiex jiġi evitat l-għadd doppju tal-valur tal-bejgħ. Rigward il-valur tal-bejgħ tal-joint venture iġġenerat minn attivitajiet ma' terzi, punt (b) ta' l-Artikolu 5(5) jipprovdi li għandu jkun ipproporzjonat ugwalment bejn l-impriżi kkonċernati, sabiex jirrifletti l-kontroll konġunt [10]. 40. Jekk wieħed isegwi b'analoġija l-prinċipju ta' punt (b) ta' l-Artikolu 5(5), fil-każ ta' joint ventures bejn impriżi kkonċernati u terzi, il-prattika tal-Kummissjoni dejjem kienet illi talloka lil kull impriża kkonċernata l-valur tal-bejgħ maqsum f'partijiet ugwali mill-kumpanniji kollha li jikkontrollaw fil-joint venture. Madankollu, f'dawn il-każijiet kollha l-kontroll konġunt għandu jiġi muri. Il-prattika turi illi huwa impossibbli li n-Notifika preżenti tkopri x-xenari differenti kollha li jistgħu jinqalgħu rigward il-kalkolazzjoni tal-valur tal-bejgħ tal-kumpanniji joint venture jew f'każijiet ta' kontroll konġunt. Meta jkun hemm l'ambigwitajiet, l-assessar għandu jagħti prioritá lill-prinċipji ġenerali biex ikun evitat l-għadd doppju u biex tkun riflessa s-saħħa ekonomika, preċiża kemm jistá jkun, ta' l-impriżi involuti fit-transazzjoni [11]. 41. Għandu jkun notat illi l-Artikolu 5(4) jirreferi biss għall-gruppi li jeżistu digá fil-ħin tat-transazzjoni, jiġifieri il-grupp ta' kull waħda mill-impriżi kkonċernati f'operazzjoni, u mhux lill-istrutturi ġodda ikkreati bħala riżultat tal-konċentrazzjoni. Per eżempju, jekk il-kumpanniji A u B, flimkien mas-sussidjarji rispettivi tagħhom se jingħaqdu, huma A u B, u mhux l-entitá l-ġdida, li jikkwalifikaw għall-impriżi kkonċernati. Dan ifisser illi l-valur tal-bejgħ ta' kull wieħed miż-żewġ gruppi għandu jiġi kkalkolat independentement mill-oħrajn. 42. Peress illi l-għan ta' din id-disposizzjoni huwa sempliċement li jidentifika l-kumpanniji li jappartjenu lil gruppi eżistenti għall-iskopijiet tal-kalkolazzjoni tal-valur tal-bejgħ, il-prova tad-dritt għall-immaniġjar ta' l-affarijiet ta' l-impriża fl-Artikolu 5(4) [12] hija differenti mill-prova ta' kontroll fl-Artikolu 3(3) li jirreferi għall-akkwisizzjoni ta' kontroll li jsir permezz ta' transazzjoni soġġett għall-ezaminazzjoni. Billi ta' l-ewwel hija aktar sempliċi u faċli biex tipprova fuq il-bażi ta' evidenza fattwali, ta' l-aħħar titlob aktar attenzjoni għax m'hemmx konċentrazzjoni jekk ma jkunx hemm l-akkwist ta' kontroll. 3.5. Il-valur tal-bejgħ ta' kumpanniji ta' l-Istat 43. Għalkemm l-Artikolu 5(4) jistabbilixxi l-metodu biex jkun determinat, għall-iskop tal-kalkolazzjoni tal-valur tal-bejgħ, il-grupp ekonomiku li fih l-impriża kkonċernata tappartjeni, dan l-Artikolu għandu jinqara flimkien mal-premess 12 tar-Regolament (KEE) Nru 4064/89 rigward l-intrapriżi ta' l-Istat. Dan il-premess jistabbilixxi li biex tkun evitata d-diskriminazzjoni bejn is-settur pubbliku u dak privat, għandhom jittieħdu in konsiderazzjoni "l-impriżi li jiffurmaw unitá ekonomika bis-setgħa indipendenti tad-deċiżjoni, irrispettivament mill-mod kif il-kapital huwa miżmum jew mir-regoli tas-superviżjoni amministrattiva applikabbli għalihom." Għalhekk, il-fatt illi żewġ kumpanniji huma t-tnejn ta' l-Istat m'għandux awtomatikament iwassal għall-konklużjoni li huma parti minn grupp għall-iskopijiet ta' l-Artikolu 5. Pjuttost, għandu jkun ikkonsidrat jekk hemmx raġunijet għall-konsiderazzjoni li kull kumpannija tikkostitwixxi unitá ekonomika indipendenti. 44. Għalhekk fejn kumpannija ta' l-Istat m'hijiex parti minn kumpannija azjendali industriali u m'hijiex soġġetta għal kwalunkwe kordinazzjoni ma' intrpriżi oħra kkontrollati mill-Istat, għandha tkun ittrattata bħala grupp indipendenti għall-iskopijiet ta' l-Artikolu 5, u m'għandux jittieħed akkont tal-valur tal-bejgħ tal-kumpanniji l-oħra ta' l-Istat. Madankollu, fejn l-interessi ta' l-Istat Membru huma ggrupjati flimkien fil-kumpanniji azjendali, jew huma immaniġjati flimkien, jew fejn għal raġunijiet oħra huwa ċar illi l-kumpanniji ta' l-Istat jiffurmaw parti minn "unitá ekonomika b'setgħat ta' deċiżjoni indipendenti", il-valur tal-bejgħ ta' dawk intrapriżi għandhom jiġu kkonsidrati parti mill-grupp ta' l-impriża kkonċernata g'all-iskopijiet ta' l-Artikolu 5. II. L-ALLOKAZZJONI ĠEOGRAFIKA TAL-VALUR TAL-BEJGĦ 1. Regola Ġenerali 45. Il-limiti, ħlief dawk msemmija fl-Artikolu 1(2)(a) u l-Artikolu 1(3)(a), jagħżlu każijiet li għandhom valur tal-bejgħ suffiċjenti fi ħdan il-Kommunità sabiex ikunu ta' interess għall-Kommunità u li huma primarjament cross-border fin-natura tagħhom. Huma jirrikjedu li l-valur tal-bejgħ ikun allokat ġeografikament sabiex dan jinkiseb. It-tieni sub-paragrafu ta' l-Artikolu 5(1) jistabbilixxi illi l-post tal-valur tal-bejgħ huwa determinat mill-post tal-klient fil-ħin tat-transazzjoni. "Valur tal-bejgħ, fil-Kommunità jew fi Stat Membru, huwa kostitwit minn prodotti mibjugħha u servizzi pprovduti lill-impriżi jew konsumaturi, fil-Kommunità jew f'dak l-Istat Membru skond il-każ." 46. Ir-referenza għall-"prodotti mibjugħa" u "servizzi pprovduti" mhuwiex intiż sabiex jiddiskrimina bejn il-prodotti u s-servizzi billi jiffoka fuq fejn iseħħ il-bejgħ fil-każ tal-prodotti, imma fuq il-post fejn is-servizz huwa pprovdut fil-każ ta' servizzi (li jista' jkun differenti minn fejn is-servizz kien mibjugħ). Fiż-żewġ każijiet, il-valur tal-bejgħ għandu jkun attribwit lill-post fejn il-klient jinsab għaliex dak huwa, f'ħafna miċ-ċirkostanzi, il-post fejn il-ftehim sar, fejn il-valur tal-bejgħ għal fornitur kien iġġenerat u fejn il-kompetizzjoni ma' fornituri alternattivi seħħet [13]. It-tieni sub-paragrafu ta' l-Artikolu 5(1) ma jiffokax fuq fejn prodott jew servizz huwa użat jew minn fejn huwa dderivat il-benfiċju tal-prodott jew servizz. Fil-każ ta' prodotti mobbli, karozza tista' tinsaq ġo l-Ewropa mill-kompratur imma nxtrat minn post wieħed – per eżempju Pariġi, Berlin jew Madrid.Dan huwa ukoll veru fil-każ ta' dawk is-servizzi fejn huwa possibli li ix-xiri ta' servizz huwa separat mill-konsenja. Għalhekk fil-każ ta' vakanzi "kollox inkluż", il-kompetizzjoni għall-bejgħ ta' vakanzi minn aġenti ta' l-ivjaġġar isseħħ fil-post fejn jinsab il-klient, bħax-xiri bl-imnut, anke jekk is-servizz jista' jkun provdut f'numru ta' postijiet distanti. Madankollu, il-valur tal-bejgħ huwa ggwadanjat lokalment u mhux fis-sit fejn eventwalment se tkun il-vakanza. 47. Dan japplika ukoll fejn korporazzjoni multinazzjonali għandha strateġija għax-xiri fuq skala Kommunitarja u s-sorsi tar-rekwiżiti kollha tagħha għall-prodott jew servizz huma minn post wieħed. Il-fatt illi l-komponenti huma sussegwentement użati f'għaxar impjanti jew fabbriki differenti fi Stati Membri varji ma jalterax il-fatt illi t-transazzjoni ma' kumpannija barra mill-grupp seħħet biss f'pajjiż wieħed. Id-distribuxxjoni sussegwenti lil siti oħrajnhija purament kwistjoni interna għall-kumpannija kkonċernata. 48. Madankollu, ċerti setturi jponu problemi partikolari rigward l-allokazzjoni ġeografika tal-valur tal-bejgħ (ara Taqsima III). 2. Konverżjoni tal-valur tal-bejgħ f'ecu 49. Meta ssir konversjoni tal-figuri tal-valur tal-bejgħ f'ecu trid tingħata attenzjoni kbira meta tintuża r-rata tal-kambju. Il-valur tal-bejgħ annwali ta' kumpannija għandu jissarraf skond ir-rata medja għat-tnax-il xhar ikkonċernati. Din ir-rata medja tista' tinkiseb minn għand il-Kummissjoni. Il-figuri annwali vverifikati u rreveduti m'għandhomx ikunu maqsuma f'komponenti ta' figuri ta' bejgħ perjodikali ta' tlett xhur, xhar, jew ġimgħa, bil-figuri ta' l-ecu imbagħad miżjuda sabiex jagħtu t-total għas-sena. 50. Meta kumpanija għandha bejgħ f'serje ta' muniti, il-proċedura hija l-istess. Il-valur tal-bejgħ totali mogħti fil-kontijiet konsolidati u reveduti u fil-munita li tuża l-kumpannija huwa msarraf f'ecu skond ir-rata medja għat-tnax-il xhar. Bejgħ fil-munita lokali m'għandux jissarraf direttament f'ecu għax dawn il-figuri m'humiex mill-kontijiet konsolidati u reveduti tal-kumpannija. III. ISTITUZZJONIJIET TA' KREDITU U OĦRAJN FINANZJARJI U IMPRIŻI TA' L-ASSIGURAZZJONI 1. Definizzjonijiet 51. In-natura speċifika bankarja u dik ta' attivitajiet assigurattivi hija formalment identifikata mir-Regolament ta' l-Għaqda li jinkludi disposizzjonijiet speċifiċi fuq il-kalkolazzjoni tal-valur tal-bejgħ għal dawn is-setturi [14]. Għalkemm ir-Regolament ta' l-Għaqda ma jipprovdix definizzjoni tat-termini "istituzzjonijiet ta' kreditu u oħrajn finanzjarji" fi ħdan it-tifsira ta' punt (a) ta' l-Artikolu 5(3), il-Kummissjoni, fil-prattika tagħha, dejjem adottat id-definizzjonijiet ipprovduti mill-Ewwel u t-Tieni Direttivi Bankarji: - "Istituzzjoni ta' kreditu tfisser impriża li n-negozju tagħha huwa li tirċievi depositi jew fondi ripagabbli oħra mill-pubbliku u li tikkonċedi krediti għaliha nnifisha [15] . - "Istituzzjoni finanzjarja tfisser impriża ħlief istituzzjoni ta' kreditu, u li l-attività prinċipali tagħha hija li takkwista intrapriżi jew li twettaw waħda mill-attivitajiet mniżżla f'punti 2 sa 12 fl-Anness [16] . 52. Mid-definizzjoni ta' "istituzzjoni finanzjarja" mogħtija hawn fuq, huwa ċar illi fuq naħa waħda l-azzjendi għandhom jiġu meqjusa bħala istituzzjonijiet finanzjarji u, fuq in-naħa l-oħra, li impriżi li jisvolġu regolarment bħala attività prinċipali waħda jew aktar mill-attivitajiet espressament msemmija f'punti 2 sa 12 ta' l-Anness msemmi hawn fuq, għandhom ikunu meqjusa bħala istituzzjonijiet finanzjarji fi ħdan punt (a) ta' l-Artikolu 5(3) tar-Regolament ta' l-Għaqda. Dawn l-attivitajiet jinkludu: - self (inter alia, kreditu għall-kunsum, kreditu ipoteċarju, factoring …), - lokazzjoni finanzjarja, - servizzi ta' trasmissjoni ta' flus, - l-emissjoni u l-immaniġjar ta' strumenti ta' ħlas (karti ta' kreditu (credit cards), travellers' cheques, u bank drafts), - garanziji u obbligi, - in-negozjar f'isem proprju jew f'isem il-klienti ta' strumenti tas-suq monetarju, rati tal-kambju, strumenti finanzjarji b'termini u għażliet, strumenti fuq rati tal-kambju u imgħax, u garanziji trasferibbli, - il-parteċipazzjoni fi kwistjonijiet ta' ishma u l-provvista ta' servizzi relatati ma' tali kwistjonijet, - il-parir lil impriżi fuq l-istrutturi tal-kapital, strateġija industriali u kwistjonijiet relatati magħha u l-parir u servizzi li għandhom x'jaqsmu ma' l-għaqdiet u x-xiri ta' l-impriżi, - sensarija ta' flus, - pariri u amministrazzjoni tal-portafoll, - salva gwardja u amministrazzjoni tal-garanziji. 2. Kalkolazzjoni tal-valur tal-bejgħ 53. Il-metodi tal-kalkolazzjoni tal-valur tal-bejgħ għall-istituzzjonijiet ta' kreditu u istituzzjonijiet finanzjarji oħra, u għall-impriżi ta' l-assigurazzjoni huma deskritti fl-Artikolu 5(3) tar-Regolament ta' l-Għaqda. L-għan ta' din it-Taqsima huwa li tipprovdi tweġiba għal mistoqsijiet supplementari li kienu mressqa waqt l-ewwel snin ta' l-applikazzjoni tar-Regolament ta' l-Għaqda, u li kienu relatati mal-kalkolazzjoni tal-valur tal-bejgħ għat-tipi ta' impriżi msemmija hawn fuq. 2.1. Istituzzjonijiet ta' kreditu u dawk finanzjarji (ħlief azzjendi finanzjarji oħra) 2.1.1. Ġenerali 54. Normalmemt m'hemmx diffikultajiet partikolari fl-applikazzjoni ta' kriteri fuq introjtu bankarju għad-definizzjoni tal-valur tal-bejgħ globali lill-istituzzjonijiet ta' kreditu u tipi oħra ta' istituzzjonijiet finanzjarji. Diffikultajiet jistgħu jinqalgħu fid-determinazzjoni tal-valur tal-bejgħ fil-Kommunità u anke fl-Istati Membri individwali. Għal dan il-għan, il-kriterju xieraq huwa dak tar-residenza tal-fergħa jew diviżjoni, kif stabbilit mill-Artikolu 5(3)(a)(v), it-tieni subparagrafu, tar-Regolament ta' l-Għaqda. 2.1.2. Il-valur tal-bejgħ ta' kumpanniji ta' lokazzjoni 55. Hemm distinzzjoni fondamentali li għandha ssir bejn lokazzjoni finanzjarja u lokazzjoni operattiva. Basikament, lokazzjonijiet finanzjarji huma magħmula minn perijodi itwal minn dawk tal-lokazzjonijiet operattivi, u ġeneralment id-dritt ta' propjetà huwa ttrasferit lill-lokatarju fl-aħħar tal-ftehim tal-lokazzjoni permezz dritt ta' akkwist inkluż fil-kuntratt ta' lokazzjoni. Kuntrarjament. f'lokazzjoni operattiva, id-dritt ta' propjetà m'huwiex trasferit lill-lokatrju fl-aħħar tal-perijodu ta' lokazzjoni, u l-ispejjes tal-manteniment, tiswija u assigurazzjoni tal-makkinarju mikri huma inklużi fil-pagamenti tal-kera. Għalhekk, lokazzjoni finanzjarja tiffunzjona bħala self mill-lokatur sabiex il-lokatarju jixtri propjetà determinata. Kumpannija ta' lokazzjoni finanzjarja hija għalhekk fi ħdan it-tifsira ta' punt (a) ta' l-Artikolu 5(3) u l-valur tal-bejgħ għandu jkun ikkalkolat billi jkunu applikati regoli speċifiċi relatati mal-kalkolazzjoni tal-valur tal-bejgħ għall-istituzzjonijiet ta' kreditu u istituzzjonijiet finanzjarji oħra. Peress illi attivitajiet ta' lokazzjoni operattiva m'għandhomx funzjoni ta' self, m'humiex ikkonsidrati bħala mwettqa minn istituzzjonijiet finanzjarji, għal menu bħala attivitajiet primarji, u għalhekk ir-regoli ġenerali għall-kalkolazzjoni tal-valur tal-bejgħ ta' l-Artikolu 5(1) għandhom japplikaw [17]. 2.2. Impriżi ta' l-assigurazzjoni 2.2.1. Gross premium miktub 56. L-applikazzjoni tal-kunċett ta' gross premiums miktuba bħala miżura tal-valur tal-bejgħ għall-impriżi ta' l-assigurazzjoni qajmet mistoqsijiet supplementari minkejja d-definizzjoni provduta f'punt (b) ta' l-Artikolu 5(3) tar-Regolament ta' l-Għaqda. Għalhekk, il-kjarifikazzjonijiet li ġejjin huma opportuni: - "gross' premiums" miktuba huma s-somma ta' primjums irċevuti (li jistagħu jinkludu primjums ta' riassigurazzjoni rċievuti jekk l-impriża kkonċernata għandha attivitajiet fil-qasam tar-riassigurazzjoni). Il-primjums tar-riassigurazzjoni passiva, ossia dawk l-ammonti kollha li tħallsu jew li huma pagabbli mill-impriża kkonċernata sabiex tkun koperta minn riassigurazzjoni, huma diġa inklużi fil-gross premiums miktuba fi ħdan it-tifsira tar-Regolament ta' l-Għaqda, - kulfejn il-kelma "premium" hija użata (gross premiums, net premiums (igwadanjat), primjums ta' riassigurazzjoni passiva, eċċ.), dawk il-primjums huma relatati mhux biss ma' kuntratti ta' assigurazzjoni ġodda magħmula waqt is-sena kkonsidrata għall-kontijiet imma ukoll lill-primjums kollha rrelatati ma' kuntratti magħmula fis-snin ta' qabel u li jibqgħu fis-seħħ tul il-perijodu li qed jiġi kkonsidrat. 2.2.2. Investmenti ta' l-impriżi ta' l-assigurazzjoni 57. Sabiex ikunu kkostitwiti riservi xierqa li jagħtu lok għall-ħlas ta' klejms, l-impriżi ta' l-assigurazzjoni, li huma ukoll ikkonsidrati bħala investituri istituzzjonali, normalment għandhom portafoll kbira ta' investimenti fl-ishma, garanziji li jrendu l-imgħax, art u proprjetà u assi oħrajn li jipprovdu dħul annwali li mhuwiex ikkonsidrat bħala valur tal-bejgħ għall-impriżi ta' l-assigurazzjoni. 58. Rigward l-applikazzjoni tar-Regolament ta' l-Għaqda, wieħed irid jagħmel distinzzjoni kbira bejn investimenti purament finanzjarji fejn l-impriża assigurattiva m'hijiex involuta fl-amministrazzjoni ta' l-impriżi fejn saru l-investimenti, u dawk l-investimenti li jwasslu għall-akkwist ta' kontroll li jrendi interess f'impriża u jagħti lok biex l-impriża assigurattiva teżerċità influenza deċiżiva fuq il-kondotta kummerċjali tas-sussidjarja jew affiljata mal-kumpannija kkonċernata. F'każijiet bħal dawn l-Artikolu 5(4) tar-Regolament ta' l-Għaqda japplika, u l-valur tal-bejgħ tas-sussidjarja jew kumpannija affiljata huwa miżjud mal-valur tal-bejgħ ta' l-impriża assigurattiva għad-determinazzjoni tal-limiti stabbiliti fir-Regolament ta' l-Għaqda [18]. 2.3. Azjendi finanzjarji [19] 59. Azjenda finanzjarjahija istituzzjoni finanzjarjau għalhekk il-kalkolazzjoni tal-valur tal-bejgħ taghħa għandu jsegwi l-kriteri stabbiliti f'punt (a) ta' l-Artikolu 5(3) għall-kalkolazzjoni tal-valur tal-bejgħ għall-sitituzzjonijiet ta' kreditu u oħrajn finanzjarji. Madankollu, peress illi l-għan ewlieni t'azjenda finanzjarja huwa li takkwista u tamministra l-parteċipazzjoni f'impriżi oħra, l-Artikolu 5(4) japplika ukoll (l-istess bħall-impriżi assigurattivi) għall-dawk il-parteċipazzjonijiet li jagħtu lok lill-azjenda finanzjarja biex teżerċità influenza deċiżiva fuq il-kondotta kummerċjali ta' l-impriżi in kwistjoni. Għalhekk, il-valur tal-bejgħ ta' azjenda finanzjarja huwa bażikament ikkalkolat skond l-Artikolu 5(3), imma jista' jkun neċessarju li jinżdied il-valur tal-bejgħ ta' l-impriżi li jaqgħu fil-kategoriji stabbiliti fl-Artikolu 5(4) ("kumpanniji ta' l-Artikolu 5(4)"). Fil-prattika, il-valur tal-bejgħ ta' azjenda finanzjarja (li mhux konsolidata) għandu l-ewwel jittieħed in konsiderazzjoni. Il-valur tal-bejgħ tal-kumpanniji ta' l-Artikolu 5(4) għandu mbagħad jinżdiedm, filwaqt li jitnaqsu d-dividendi u introjtu ieħor distribwit minn dawk il-kumpanniji lill-azjendi finanzjarji. Dan li ġej huwa eżempju ta' dan it-tip ta' kalkolu: Miljuni Ecu | 1. | Valur tal-bejgħ relatat ma attivitajiet finanzjarji (minn mhux konsolidat P&L) | 3000 | 2. | Valur tal-bejgħ relatat ma' assigurazzjoni Artikolu 5(4) companies kumpanniji (gross premiums miktuba) | 300 | 3. | Valur tal-bejgħ ta' l-industrija l-Artikolu 5(4) kumpanniji | 2000 | 4. | Tnaqqis ta' dividendi u introjtu ieħor derivat minn l-Artikolu 5(4) kumpanniji 2 u 3 | (200) | 5. | Valur tal-bejgħ totali azjenda finanzjarja u il-grupp tagħha | 5100 | 60. F'kalkoli bħal dawn jista' jkun hemm bżonn li jittieħdu in konsiderazzjoni regoli differenti tal-kontijiet, partikolarment dawk li għandhom x'jaqsmu mal-preparazzjoni tal-kontijiet konsolidati, li sa ċertu punt huma armonizzati imma mhux identiċi fil-Kommunità. Filwaqt illi din il-konsiderazzjoni tapplika għal kull tip ta' impriża kkonċernata mir-Regolament ta' l-Għaqda, għandha importanza partikolari fil-każ ta' azjenda finanzjarja [20] fejn in-numru u d-diversità ta' l-intrapriżi kkontrollati u l-grad ta' kontroll l-azjenda għandha fuq is-sussidjarji, kumpanniji affiljati u kumpanniji oħrajn fejn għandha l-ishma, jirrikjedi eżaminazzjoni akkurata. 61. Il-kalkolazzjoni tal-valur tal-bejgħ għall-azjendi finanzjarji kif deskritta hawn fuq tista', fil-prattika, tkun ta' piż. Għalhekk, hemm bżonn ta' applikazzjoni stretta u dettaljata ta' dan il-metodu f'każijiet fejn jidher illi l-valur tal-bejgħ ta' l-azjenda finanzjarja x'aktarx jersaq lejn il-limiti tar-Regolament ta' l-Għaqda biss; f'każijiet oħrajn jista' jkun ovvju illi l-valur tal-bejgħ huwa ‘l bogħod mill-limit tar-Regolament ta' l-Għaqda, u għalhekk il-kontijiet pubblikatihuma adegwati sabiex tkun stabbilita l-ġurisdizzjoni. 62. [1] ĠU L 395, tat-30.12.1989, p. 1; verżjoni kkoreġuta,ĠU L 257, tal-21.9.1990, p. 13. [2] ĠU L 180, 09.07.97, p. 1. [3] ĠU C 385, 31.12.94, p. 21. [4] Ara n-Notifika fuq il-kunċett ta' konċentrazzjoni. [5] Ara Każ IV/M.156 - Cereol/Continentale Italiana tas-27 ta' Novembru 1991. F'dan il-każ, il-Kummissjoni eskludiet l-għajnuna ta' Kommunità mill-kalkolazzjoni tal-valur tal-bejgħ għax l-għajnuna ma kinitx intiża għall-bejgħ tal-prodotti mmanifatturati minn waħda mill-impriżi involuti fl-għaqda, imma l-produtturi tal-materja prima (qamħ) użat mill-impriża, li speċalizzat fil-tħin tal-qamħ. [6] Każ IV/M.126 - Accor/Wagons-Lits, tat-28 ta' April 1992. [7] Ara Sentenza tal-Qorti ta' Prim' Istanza fil-Każ T-3/93, Air France v Il-Kummissjoni, (1994) ECR II-21. [8] Ara n-Notifika tal-Kummissjoni fuq il-kunċett ta' impriżi kkonċernati. [9] Ara n-Notifika tal-Kummissjoni fuq il-kunċett ta' impriżi kkonċernati (paragrafi 26-29). [10] Per eżempju, kumpannija A u kumpannija B jiffurmaw joint venture Ċ. Dawn iż-żewġ parent companies fl-istess ħin jeżerċitaw kontroll fuq kumpannija D, għalkemm A għandha 60 % u B 40 % tal-kapital. Meta jkun kalkolat il-valur tal-bejgħ ta' A u B fl-istess ħin li jiffirmaw il-joint venture il-ġdida Ċ, il-valur tal-bejgħ ta' D ma' terzi persuni huwa attribwit f'partijiet ugwali lil A u B. [11] Ara per eżempju Każ IV/M.806 - BA/TAT, tas-26 ta' Awissu 1996. [12] Ara per eżempju l-Każ IV/M.126 - Accor/Wagons-Lits, tat-28 ta' April 1992, u l-Każ IV/M.940 - UBS/Mister Minit, tad-9 ta' Lulju 1997. [13] Jekk il-lok fejn il-klient kien meta xtara l-prodotti jew is-servizz u l-lok fejn intbagħat il-kont huma differenti, il-valur tal-bejgħ għandu jkun allokat lil ta' l-ewwel. [14] Ara l-Artikolu 5(3) tar-Regolament ta' l-Għaqda. [15] L-Artikolu 1 ta' l-Ewwel Direttiva tal-Kunsill 77/780/KEE tat-12 ta' Diċembru 1977 fuq il-koordinazzjoni tal-liġijiet, regolamenti u disposizzjonijiet amministrattivi li għandhom x'jaqsmu man-negozju ta' l-istituzzjonijiet tal-kreditu (ĠU L 322, tas-17.12.1977, p. 30)." [16] L-Artikolu 1(6) tat-Tieni Direttiva tal-Kunsill 89/646/KEE tal-15 ta' Diċembru 1989 fuq il-koordinazzjoni tal-liġijiet, regolamenti u disposizzjonijiet amministrattivi li għandhom x'jaqsmu man-negozju ta' l-istituzzjonijiet ta' kreditu (ĠU L 386, tat-30.12.1989, p. 1)." [17] Ara Każ IV/M.234 - GECC/Avis Lease, 15 ta' Lulju 1992. [18] Ara Każ IV/M.018 - AG/AMEV, 21 ta' Novembru 1990. [19] Il-prinċipji stabbiliti f'dan il-paragrafu għall-azjendi finanzjarji jista' sa ċertu punt ikun applikat fuq kumpanniji ta' l-amministrazzjoni ta' fondi. [20] Ara per eżempju IV/M.166 - Torras/Sarrió, 24 ta' Frar 1992, Każ IV/M.213 - Hong Kong and Shanghai Bank/Midland, 21 Mejju 1992, IV/M.192 - Banesto/Totta, 14 ta' April 1992. --------------------------------------------------